text: 35. ΝΟΜΟΣ υπ’ αριθ. 658 της 1/5 Αυγ. 1977 (ΦΕΚ Α΄ 214) Περί αντικαταστάσεως, τροποποιήσεως και συμπληρώσεως διατάξεών τινων αφορωσών εις τας ξενοδοχειακάς επιχειρήσεις της Χώρας. Άρθρ.1.-1.Εξαιρούνται της φορολογίας της προβλεπομένης υπό του Ν.Δ. 254/73 «περί αναμορφώσεως της φορολογίας των κέντρων διασκεδάσεως και των κέντρων πολυτελείας», τα εστιατόρια, ταβέρνες, μπαρ και SNACK - BARS, άτινα λειτουργούν εντός ξενοδοχειακών επιχειρήσεων πάσης λειτουργικής μορφής (ξενοδοχεία, MOTELS, BUNGALOWS, ξενώνες, επιπλωμένα διαμερίσματα) και κατηγορίας πλην των λειτουργούντων εις ξενοδοχειακάς επιχειρήσεις κατεταγμένας υπό του ΕΟΤ εις την κατηγορίαν πολυτελείας. 2.Η ισχύς του παρόντος άρθρου άρχεται από 1ης Ιαν. 1977. Τυχόν καταβληθείς φόρος μέχρι δημοσιεύσεως του παρόντος δεν επιστρέφεται. Ως ξενοδοχειακές επιχειρήσεις για την εφαρμογή του Νόμ. 658/77, θεωρούνται σύμφωνα με τις διατάξεις του άρθρ.18 του Νόμ. 849/1978, (ανωτ. σελ. 116, 867) και τα κέντρα παραθερισμού αλλοδαπών που ανήκουν σε ημεδαπούς και τα εκμεταλλεύονται απ’ ευθείας αυτά εφ’ όσον αποτελούνται από μόνιμες εγκαταστάσεις και λειτουργούν με άδεια του ΕΟΤ. Άρθρ.2.-Εις τας διατάξεις των άρθρ.2, 3, 4, 5, 6, 7, 8, 10, 12 και 14 του Ν.Δ. 1313/72 «περί μέτρων ενισχύσεως της τουριστικής αναπτύξεως», ως ετροποποιήθη και συνεπληρώθη δια του Ν.Δ. 1378/73 «περί τροποποιήσεως και συμπληρώσεως του Ν.Δ. 1313/72 «περί μέτρων ενισχύσεως της τουριστικής αναπτύξεως», οι όροι «ξενοδοχειακαί επιχειρήσεις» και «ξενοδοχεία» αντιστοίχως, περιλαμβάνουν τας επιχειρήσεις πάσης λειτουργικής μορφής (ξενοδοχεία κλασσικής μορφής, MOTELS, BUNGALOWS, ξενώνες, επιπλωμένα διαμερίσματα και οικοτροφεία), αίτινες είναι μέλη του Ξενοδοχειακού Επιμελητηρίου της Ελλάδος και λειτουργούν δυνάμει οριστικής ή προσωρινής αδείας του ΕΟΤ. Άρθρ.3.-(Αντικαθίστανται τα εδάφ. α) και β) της παρ. 1 του Νόμ. 339/76 τόμ. 3Α σελ. 318,33). Άρθρ.4.-Καταρτισθείσαι συμβάσεις μεταξύ των δικαιούχων, των, περί ων το άρθρ.3 του παρόντος Νόμου, τελών, Δήμων και Κοινοτήτων και των ενοικιαστών φόρων, εξακολουθούν ισχύουσαι μέχρι 31.12.1977. Άρθρ.5.-Καταργούνται αι διατάξεις: α)Του άρθρ.9 του Ν.Δ. 1313/72 «περί μέτρων ενισχύσεως της τουριστικής αναπτύξεως» ως ετροποποιήθησαν δια των παρ.1 και 2 του άρθρ.63 του Νόμ. 12/75 «περί τροποποιήσεως και συμπληρώσεως φορολογικών και άλλων τινών συναφών διατάξεων» και β)του άρθρ.3 του Νόμ. 339/75 «περί επιβολής υπέρ Δήμων και Κοινοτήτων τέλους διαμονής παρεπιδημούντων, επί των εκδιδομένων λογαριασμών και επί των λουομένων εις φυσικάς ιαματικάς πηγάς» (τόμ. 3 σελ. 318,35). Άρθρ.6.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως, πλην αν άλλως ορίζεται. 